«Քարահունջ» խումբը չունի պրոդյուսեր, այդ պատճառով էլ դժվարանում են սեփական նախաձեռնություններով հանդես գալ: Խմբի անդամների համար դժվար է իրականացնել միաժամանակ թե́ ստեղծագործական, թե́ կազմակերպչական գործունեություն: Նրանց համար ավելի հեշտ է համերգի մասնակցության հրավեր ընդունել: Գուցե պրոդյուսերի աշխատանքի արդյունքում խմբի գործունեության մասին ավելի շատ մարդիկ իմանային, բայց Տիգրանի կարծիքով`սա էլ բնական ճանապարհ է, արհեստական միջամտություն չկա, իրենց լսարանի կողմից էլ պարբերաբար դրական արձագանքներ են հնչում: